Diari Oficial de la Generalitat Valenciana


Sumari del DOGV 6189, del 21-01-2010 (2010/259)

RESOLUCIÓ de 13 de gener de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la administración General del Estado i la Generalitat, per al desenvolupament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependencia, i per al establiment i el finançament del nivell de protecció acordat per a l'exercici 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6189

Data del DOGV
:   21-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/259


Data del document
:   13-01-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * administració central

RESOLUCIÓ de 13 de gener de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la administración General del Estado i la Generalitat, per al desenvolupament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependencia, i per al establiment i el finançament del nivell de protecció acordat per a l'exercici 2009. [2010/259]  
La Administración General del Estado i la Generalitat han subscrit, després de la tramitació prèvia reglamentària, el 23 de desembre de 2009, el conveni de col·laboració per al desenvolupament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependencia, i per al establiment i el finançament del nivell de protecció acordat per a l'exercici 2009.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0052/2010, i que figura com a annex d'aquesta resolució.  
València, 13 de gener de 2010.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre l'Administració General de l'Estat i la Comunitat Valenciana, per al desplegament del Marc de Cooperació Interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència i per a l'establiment i finançament del nivell de protecció acordat per a l'exercici de 2009  
Madrid, 23 de desembre de 2009  
Reunits  
D'una part, Trinidad Jiménez García-Herrera, ministra de Sanitat i Política Social, nomenada pel Reial Decret 559/2009, de 7 d'abril (BOE extraordinari número 85, de 7 d'abril de 2009). En nom i representació de l'administració General de l'Estat, en virtut del que disposa la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'una altra part, Pilar Rodríguez Rodríguez, com a directora general de l'Institut de Majors i Servicis Socials (IMSERSO), nomenada pel Reial Decret 1.455/2008, de 29 d'agost (BOE número 211, d'1 de setembre de 2008), en nom i representació de l'Imserso, d'acord amb el que disposa l'article 6.1 de la mencionada Llei 30/1992, de 26 de novembre.  
I, d'una altra part, Angélica Such Ronda, consellera de Benestar Social, nomenada pel Decret 13/2009, de 27 d'agost, del president de la Generalitat, pel qual es nomenen vicepresidents, consellers, secretari i portaveu del Consell (DOCV núm. 6.090, de 29 d'agost de 2009), en nom i representació de la Comunitat Valenciana, autoritzada per l'Acord del Consell de data 13 de novembre de 2009, de conformitat amb el que s'establix en l'apartat f) de l'article 17 de la Lley 5/1983, de 30 de desembre, del Consell.  
Les parts intervenen en nom i representació de les seues respectives administracions públiques, en exercici de les competències que els estan legalment atribuïdes i es reconeixen mútuament i recíprocament legitimitat i capacitat suficient per a obligar-se per mitjà del present conveni en els termes que en aquest es contenen, i a aquest efecte,   
Exposen  
I  
Que dins de l'administració General de l'Estat, el Ministeri de Sanitat i Política Social té assignada la direcció de les polítiques de cohesió i inclusió social, de famílies, de protecció del menor i d'atenció a les persones dependents o amb discapacitat, en virtut del que establix pel Reial Decret 542/2009, de 7 d'abril, pel qual es reestructuren els departaments ministerials, assumint per tant les competències de l'extinta Secretaria d'Estat de Política Social, Família i Atenció a la Dependència i a la Discapacitat. Així mateix, el Reial Decret 1.041/2009, de 29 de juny, pel qual es desenvolupa l'estructura orgànica bàsica del Ministeri de Sanitat i Política Social i es modifica el Reial Decret 438/2008, de 14 d'abril, pel qual s'aprova l'estructura orgànica bàsica dels departaments ministerials, atribuïx a la Secretaria General de Política Social i Consum l'articulació de la participació de l'administració General de l'Estat en el Sistema per a l'Autonomia i Atenció a la Dependència, en els termes previstos per la Llei 39/2006, de 14 de desembre, de Promoció de l'Autonomia Personal i Atenció a les Persones en situació de dependència (d'ara en avant, Llei 39/2006, de 14 de desembre).  
Que l'Institut de Majors i Servicis Socials, (d'ara en avant Imserso), té atribuïda la gestió dels servicis socials complementaris del Sistema de la Seguretat Social, així com la gestió dels plans, programes i servicis d'àmbit estatal per a persones majors i persones en situació de dependència, en virtut del que establix el Reial Decret 1.226/2005, de 13 d'octubre, amb què s'establix la seua estructura orgànica i funcions.   
II  
Que la Comunitat Valenciana, de conformitat amb el seu Estatut d'Autonomia, és competent en matèria de servicis socials i, en virtut d'això, ha desenvolupat projectes d'atenció i cura de les persones majors i persones amb discapacitat, en situació de dependència i ha creat recursos i infraestructures per a això en col·laboració amb l'administració General de l'Estat, a fi de millorar l'atenció de les persones que necessiten l'atenció d'una altra o d'altres persones o ajudes importants per a realitzar activitats bàsiques de la vida diària i mantindre un determinat nivell de qualitat de vida.   
III  
Que la Llei 39/2006, de 14 de desembre, al configurar el Sistema per a l'Autonomia i Atenció a la Dependència (SAAD), establix tres nivells de protecció: el nivell mínim de protecció, el finançament del qual li correspon a l'administració General de l'Estat; el nivell de protecció acordat entre l'administració General de l'Estat i l'administració de cada una de les comunitats autònomes, que serà finançat per ambdós administracions, a través dels convenis a què es referix l'article 10 de l'esmentada Llei; i el nivell addicional de protecció que puga establir cada comunitat autònoma.  
D'aquesta manera, els esmentats convenis es configuren com a l'instrument a través del qual les administracions públiques intervinents acorden els objectius, mitjans i recursos en desplegament del Marc de Cooperació Interadministrativa acordat en el Consell Territorial del SAAD.  
IV  
Que el Consell Territorial del SAAD, fent ús de les funcions que li atribuïx l'article 8.2 a) de la Llei 39/2006, de 14 de desembre, ha acordat, en la seua reunió del dia 15 d'abril de 2009 el Marc de Cooperació Interadministrativa que cal desenvolupar a través dels convenis esmentats.  
El desplegament del citat marc comporta la concreció de les obligacions assumides per l'administració General de l'Estat i per l'administració de les comunitats autònomes, per al finançament de les prestacions i servicis del Sistema, i per a això els convenis han d'incorporar, d'acord amb el que disposa l'article 32.3 de la Llei, criteris de repartiment en funció de població dependent, dispersió geogràfica, insularitat, emigrants retornats i altres factors. Per a l'exercici de 2009 s'ha incorporat com a criteri de repartiment el nombre de persones reconegudes com a dependents amb dret a prestació i registrades en el Sistema d'Informació del SAAD (SISAAD), en data 1 d'abril de 2009.   
V  
Que com a conseqüència de les previsions legals descrites, el Reial Decret 74/2009, de 30 de gener, amb què es determina el nivell mínim de protecció garantit als beneficiaris del Sistema per a l'Autonomia i Atenció a la Dependència per a l'exercici de 2009, ha establit les quantitats que l'administració General de l'Estat aporta en aquest nivell de protecció per a cada beneficiari del Sistema en el mencionat exercici.   
VI  
Que en compliment del mandat establit en la disposició transitòria primera de la Llei 39/2006, de 14 de desembre, l'administració General de l'Estat ha inclòs en la Llei, 2/2008, de 23 de desembre, de Pressupostos Generals de l'Estat per a 2009 els crèdits per a participar en el finançament del nivell acordat per mitjà de la celebració de convenis amb les administracions de les comunitats autònomes. En el mateix sentit, en els pressupostos de l'IMSERSO per a l'exercici de 2009 s'han previst quantitats destinades al finançament del nivell acordat de protecció.  
Que, per la seua banda, la Comunitat Valenciana ha disposat en els seus pressupostos corresponents a l'any 2009 crèdits per a l'atenció a les persones en situació de dependència en aplicació del que preveu l'article 32 de la Llei 39/2006, de 14 de desembre.  
Per tot l'anteriorment exposat, d'acord amb el que establix l'article 6 de la Llei 30/1992, de 26 de novembre, de Règim Jurídic de les Administracions Publiques i Procediment Administratiu Comú, el Ministeri de Sanitat i Política Social, en representació de l'administració General de l'Estat, l'IMSERSO, i la Conselleria de Benestar Social en representació de l'administració de la Comunitat Valenciana, acorden subscriure el present Conveni de Col·laboració, que es regirà per les següents   
Clàusules  
Primera. Objecte  
1. El present conveni desenvolupa el Marc de Cooperació Interadministrativa aprovat pel Consell Territorial del SAAD, en data 15 d'abril de 2009 (Resolució de 21 de maig de 2009, de l'Institut de Majors i Servicis Socials, per la qual es publica l'Acord de Consell de Ministres de 8 de maig de 2009, pel qual s'aprova el Marc de Cooperació Interadministrativa i els criteris de repartiment de crèdits de l'administració General de l'Estat per al finançament durant 2009 del nivell acordat, previst en la Llei 39/2006, de 14 de desembre, de Promoció de l'Autonomia Personal i Atenció a les Persones en situació de dependència, BOE núm. 136, de 5 de juny de 2009), amb la finalitat d'acordar els objectius, mitjans i recursos per a l'aplicació dels servicis i prestacions previstos en el títol I capítol II de la Llei 39/2006, de 14 de desembre. L'objecte del conveni és, per tant, determinar les obligacions assumides per cada una de les parts intervinents per al finançament del nivell de protecció acordat previst en l'article 7.2n de l'esmentada Llei.   
2. Així mateix, el present conveni té com a objecte finançar, per mitjà de l'establiment d'una quantitat especifica per a aquesta finalitat, els gastos de gestió del Sistema, singularment, els derivats de la valoració de la situació de dependència i suport per al reconeixement i la provisió de les prestacions de dependència, d'acord amb el que preveu l'annex I que s'adjunta al present conveni  
Segona. Desenvolupament del Marc de Cooperació Interadministrativa  
L'Administració General de l'Estat, de conformitat amb l'acord del Consell Territorial de data 15 d'abril de 2009 pel qual s'aprova el Marc de Cooperació Interadministrativa i els criteris de repartiment dels crèdits de l'administració General de l'Estat per al finançament del nivell acordat, col·laborarà amb la Comunitat Valenciana per mitjà de la participació en el finançament de l'aplicació i el desenvolupament del nivell acordat del SAAD en aquesta comunitat.  
L'Administració General de l'Estat, a través del Ministeri de Sanitat i Política Social i de l'Imserso aportarà vint-i-sis milions quatre-cents vint mil tres-cents huitanta-dos euros (58.798.402 €).   
La Comunitat Valenciana aportarà cent huitanta-quatre milions trenta-cinc mil cent quaranta-un euros amb set cèntims (388.394.301,07 €).   
Les esmentades aportacions es faran segons els termes i les condicions que es regulen en les clàusules següents.   
Tercera. Servicis i prestacions del SAAD  
1. La provisió dels servicis i prestacions del SAAD gestionats per la Comunitat Valenciana s'ajustarà als acords adoptats pel Consell Territorial a aquest respecte, i en particular al que establix el Reial Decret 727/2007, de 8 de juny, sobre criteris per a determinar les intensitats de protecció dels servicis i la quantia de les prestacions econòmiques de la Llei 39/2006, de 14 de desembre.  
2. En l'annex I del present conveni s'establixen els servicis i les prestacions nous que seran objecte de finançament amb càrrec al present conveni per a fer front a la cobertura de les necessitats atenció de les persones valorades amb el Grau III de Gran Dependència i amb el Grau II de Dependència Severa.  
3. En relació amb l'aplicació de la prestació econòmica vinculada al servici en l'àmbit territorial de la comunitat autònoma, quan no siga possible l'accés a un servici públic o concertat en els termes que preveu l'article 17 de la Llei 39/2006, de 14 de desembre, es reconeixerà una prestació econòmica de caràcter personal vinculada a l'adquisició del servici en un centre degudament acreditat i previst en el programa individual d'atenció.  
4. Els servicis i les prestacions del SAAD es finançaran amb el nivell mínim de protecció garantit per a cada un dels beneficiaris del SAAD, que serà, d'acord amb el que s'establix en el Reial Decret 74/2009, de 30 de gener, de dos-cents seixanta-tres euros amb noranta-tres cèntims (263,93 euros) per al Grau III, Gran Dependència, Nivell 2; de cent setanta-nou euros amb quaranta-set cèntims (179,47 euros) per al Grau III, Gran Dependència, Nivell 1; de cent dos euros (102 euros) per al Grau II, Dependència Severa, Nivell 2; i de setanta euros (70 euros) per al Grau II, Dependència Severa, Nivell 1. El finançament d'aquest nivell serà assumit íntegrament per l'administració General de l'Estat en els termes establits en l'article 32 de la Llei 39/2006, de 14 de desembre.  
5. Per a finançar els servicis i les prestacions corresponents al nivell de protecció acordat durant l'any 2009, l'administració General de l'Estat, aportarà la quantitat de vint-i-sis milions quatre-cents vint mil tres-cents huitanta-dos euros (64.866.805 €), incrementant el nivell mínim de protecció a què es referix l'apartat anterior.   
6. La Comunitat Valenciana, per la seua banda, aportarà almenys la mateixa quantitat que l'administració General de l'Estat en ambdós nivells.  
7. Les quantitats a què es referix l'apartat 5 d'aquesta clàusula podran també destinar-se a contribuir al finançament dels gastos derivats del sistema de valoració de la situació de dependència, així com dels gastos de suport a la gestió per al reconeixement i la provisió de les prestacions de dependència amb el límit, per a ambdós finalitats, del huit per cent de les quantitats previstes en l'apartat 5 d'esta clàusula.  
8. Per a determinar la capacitat econòmica dels beneficiaris, la comunitat autònoma aplicarà la seua legislació en aquesta matèria, ajustant-s'hi al contingut de l'Acord del Consell Territorial del Sistema per a l'Autonomia i Atenció a la Dependència, sobre determinació de la capacitat econòmica del beneficiari i sobre els criteris de participació d'aquest en les prestacions del Sistema per a l'Autonomia i Atenció a la Dependència (Resolució de 2 de desembre de 2008, BOE núm. 303, de 17 de desembre). Tot això sense perjuí de l'aplicació de les regles especials per a valorar les disposicions patrimonials a l'efecte de la determinació de la capacitat econòmica dels sol·licitants de prestacions per dependència, previstes en la disposició addicional quinta de la Llei 41/2007, de 7 de desembre, per la qual es modifica la Llei 2/1981, de 25 de març, de Regulació del Mercat Hipotecari i altres normes del sistema hipotecari i financer, de regulació de les hipoteques inverses i l'assegurança de dependència i per la qual s'establix determinada norma tributària.  
Quarta. Ajudes econòmiques per a facilitar l'autonomia personal  
D'acord amb el que establix la disposició addicional tercera de la Llei 39/2006, de 14 de desembre, el Ministeri de Sanitat i Política Social i la Comunitat Valenciana acorden que, amb càrrec als crèdits a què es referix la clàusula tercera, apartat 5, es puguen finançar ajudes econòmiques a les persones en situació de Gran Dependència, i Dependència Severa, per a facilitar la seua autonomia personal, d'acord amb les previsions que s'establixen en l'annex I del present conveni.   
Quinta. Aportacions de l'administració General de l'Estat  
1.El Ministeri de Sanitat i Política Social, a través de la Secretaria General de Política Social i Consum aporta per al finançament del nivell acordat del present conveni la quantitat total de setze milions cent dènou mil cent quaranta-huit euros (33.961.163 €), amb càrrec a l'aplicació pressupostària 49.51.458G.681.91 (capítol IV).  
2. L'Imserso aporta per al nivell acordat, com a participació en el finançament del present conveni, la quantitat total de deu milions tres-cents un mil dos-cents trenta-quatre euros (56.901.099 €) amb càrrec a l'aplicació econòmica 22.32.450.0 (capítol IV).  
3. L'Imserso, per mitjà del corresponent conveni subscrit amb la Tresoreria General de la Seguretat Social, es farà càrrec de la cotització a la Seguretat Social dels cuidadors no professionals.  
Sexta. Aportacions de la comunitat autònoma  
1. La Comunitat Valenciana, amb càrrec als seus pressupostos, aporta per al finançament del present Conveni la quantitat total de cent huitanta-quatre milions trenta-cinc mil cent quaranta-un euros amb set cèntims (428.247.354,07 €), d'acord amb la distribució següent:   
- Amb càrrec a capítol II la quantitat de setanta-cinc milions nou-cents catorze mil sis-cents noranta-huit euros amb cinquanta-cinc cèntims (28.334.336,55 €)   
- Amb càrrec a capítol IV la quantitat de cent huit milions cent vint mil quatre-cents quaranta-dos euros amb cinquanta-dos cèntims (724.848.353,52 €)   
2. Tot això sense perjuí de la quantitat que li corresponga perquè la seua aportació siga almenys igual a la que haja fet l'administració General de l'Estat, de conformitat amb el que preveu l'article 32.3 de la Llei 39/2006, de 14 de desembre.  
Sèptima. Pagament de les aportacions de l'administració General de l'Estat  
1. El pagament de les aportacions que corresponen a l'administració General de l'Estat amb l'objecte de finançar l'aplicació i el desenvolupament del nivell acordat en la Comunitat Valenciana corresponent a l'any 2009, es du a terme d'acord amb el que preveu el punt 3.5 de l'Acord del Consell Territorial del SAAD, de data 15 d'abril de 2009.   
2. Les quantitats corresponents al nivell mínim de protecció previstes en la clàusula tercera, punt 4, es faran efectives en la forma establida en l'article 3.5 del Reial Decret 614/2007, d'11 de maig, modificat pel Reial Decret 99/2009, de 6 de febrer.   
Octava. Justificació de despeses per la comunitat autònoma.  
2. La justificació dels compromisos derivats del present conveni de col·laboració per al desplegament del Marc de Cooperació Interadministrativa i del finançament del nivell mínim de protecció garantit per l'administració General de l'Estat, serà elaborada per la Comunitat Valenciana una vegada finalitzat l'exercici de 2009 i no més tard del 31 de març de l'exercici de 2010.   
3. A aquest efecte, la Comunitat Valenciana remetrà al Ministeri de Sanitat i Política Social, un estat d'execució de l'exercici, indicant les quanties totals de compromisos de crèdits, obligacions reconegudes i pagaments fet l'any, detallat per cada una de les aplicacions pressupostàries del pressupost de gastos de l'Estat des de les quals es van fer les transferències de crèdit. L'esmentat estat d'execució es materialitzarà en un certificat firmat pel titular del centre directiu que gestione els crèdits inclosos en aquest conveni i adverat per l'interventor, d'acord amb el model d'estat d'execució que s'adjunta com a annex II al present conveni.  
4. Els romanents de fons no compromesos resultants en finalitzar l'exercici, que es troben en poder de la comunitat autònoma, continuaran mantenint la destinació específica per a la qual van ser transferits i s'utilitzaran en el següent exercici com a situació de tresoreria en l'origen com a romanents que seran descomptats de la quantitat que corresponga transferir a la comunitat autònoma.  
Novena. Informació i estadística  
Ambdós parts acorden facilitar la informació que siga necessària sobre l'aplicació de la Llei 39/2006, de 14 de desembre, a la comunitat autònoma, que en tot cas haurà d'ajustar-se als objectius i continguts de la informació que acorde el Consell Territorial i a les dades essencials a què es referix l'article 37.2. de la mencionada Llei.  
Desena. Comissió de Seguiment   
1. L'organització i supervisió de les activitats corresponents al present conveni de col·laboració, són competència de la Comunitat Valenciana, la qual, a l'efecte del que establix l'apartat següent, informarà de les seues actuacions a un equip designat per l'administració General de l'Estat i per la comunitat autònoma.  
2. Aquest equip actuarà com a Comissió de Seguiment del Conveni amb funcions de vigilància, interpretació i control del que s'ha pactat, així com d'avaluació del compliment dels compromisos assumits per les parts firmants. El seu funcionament serà l'establit, amb caràcter general, en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la seua composició, que serà paritària, estarà integrada pels membres següents:  
Per part del Ministeri de Sanitat i Política Social:  
- Un representant designat per la Secretaria General de Política Social i Consum  
- Un representant designat per l'Imserso   
- Un representant designat per la Delegació del Govern en la comunitat autònoma.  
Per part de la Comunitat Valenciana:  
- Tres representants designats per la Conselleria de Benestar Social.  
Els càrrecs de president i secretari seran designats per la mateixa Comissió de forma rotatòria.  
3. Les funcions assignades a la Comissió de Seguiment s'entenen sense perjuí de les competències del Ministeri de Sanitat i Política Social i de la comunitat autònoma en l'execució del que establix el present Conveni.   
Onzena. Publicitat i difusió   
La Comunitat Valenciana es compromet a destacar, en totes les activitats que duga a terme per a la difusió de les accions previstes en el present conveni, el finançament efectuat per l'administració General de l'Estat, així com fer-ho constar en tots els materials es que reproduïsquen i utilitzen per a la difusió o publicitat dels servicis i prestacions finançats d'acord amb el que establix la disposició addicional segona del Reial Decret 1.465/1999, de 17 de setembre, pel qual s'establixen criteris d'imatge institucional i es regula la producció documental i el material imprés de l'administració General de l'Estat (BOE núm. 230, de 25 de setembre).  
Dotzena. Vigència  
La duració del conveni s'estendrà fins al 31 de desembre de 2009 i el seu corresponent exercici econòmic, atés que a aquest es referixen les dotacions pressupostàries de què cada part disposa per al seu finançament.   
Tretzena. Causes de resolució  
1. No obstant la vigència establida en la clàusula anterior, serà causa d'extinció l'incompliment del conveni per qualsevol de les parts, amb els efectes legals que això comporta, en funció de qui haja incomplit i del moment en què es produïsca aquest.  
2. En cas de resolució del conveni de col·laboració per incompliment total o parcial de les seues obligacions per part de la Comunitat Valenciana, aquesta haurà de reintegrar al Ministeri de Sanitat i Política Social les quantitats que haguera percebut com a aportació econòmica d'aquest i serà a càrrec de l'esmentada administració el finançament de les activitats que, si és el cas, es troben en curs.  
Catorzena. Naturalesa i règim jurídic   
1. El present conveni de col·laboració té naturalesa administrativa i es troba fora de l'àmbit d'aplicació de la Llei 30/2007, de 30 octubre, de Contractes del Sector Públic, en virtut del que establix l'article 4.1.c) de la dita norma. No obstant això, els principis de la citada Llei sí que seran aplicables per a resoldre els dubtes i llacunes que puguen plantejar-s'hi, tal com establix l'article 4.2 del mencionat text legal.  
2. El seu règim jurídic està regulat en l'article 6 de la Llei 30/1992, de 26 de novembre, i en l'Acord del Consell de ministres de 2 de març de 1990 sobre Convenis de Col·laboració entre l'administració de l'Estat i les Comunitats Autònomes.  
3. Així mateix, d'aquest conveni de col·laboració no es derivarà, en cap cas, cap relació laboral entre la comunitat autònoma o l'administració General de l'Estat i els professionals que duguen a terme l'execució de les activitats que constituïxen el seu objecte.  
Quinzena. Ordre jurisdiccional  
Atesa la naturalesa administrativa d'aquest conveni de col·laboració, l'ordre jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts durant l'execució d'aquest, sense perjuí de la competència, si és el cas, del Tribunal Constitucional, d'acord amb el que disposa l'article 8.3 de la Llei 30/1992, de 26 de novembre.  
En prova de conformitat, firmen el present conveni de col·laboració en tres exemplars, quedant un en poder de cada part, al lloc i en la data indicats abans.  
  
  
  
\* \* \* \* \* \* \* \* \* \* \* \* \* \* \* \* \*   
